b'\n_START_ARTICLE_\nMargasis tark\xc5\xa1lys\n_START_SECTION_\nI\xc5\xa1vaizda\n_START_PARAGRAPH_\nPatinas u\xc5\xbeauga iki 30 mm ilgio, patel\xc4\x97 - 39 mm. Tai stambiausia tark\xc5\xa1li\xc5\xb3 r\xc5\xab\xc5\xa1is. Margas, spalva varijuoja. U\xc5\xbepakaliniai sparnai avieti\xc5\xa1kai raudoni. Labai pana\xc5\xa1us \xc4\xaf raudonsparn\xc4\xaf tark\xc5\xa1l\xc4\xaf, nuo jo atskirti galima pagal prie galvos esan\xc4\x8di\xc4\x85 prie\xc5\xa1nugar\xc4\x97le, ji su dviem skersin\xc4\x97mis rauk\xc5\xa1l\xc4\x97mis, be keteros. Skrisdami skleid\xc5\xbeia tar\xc5\xa1kiant\xc4\xaf gars\xc4\x85.\n_START_SECTION_\nPaplitimas\n_START_PARAGRAPH_\nLabai retas, lokaliai, izoliuotuose vietose gyvena Vokietijoje (\xc4\xafra\xc5\xa1ytas \xc4\xaf Vokietijos raudon\xc4\x85j\xc4\x85 knyg\xc4\x85 (RK 1 kat.)), \xc5\xa0vedijoje gyvena tik Elando saloje (\xc4\xaera\xc5\xa1ytas \xc4\xaf \xc5\xa0vedijos raudon\xc4\x85j\xc4\x85 knyg\xc4\x85 (RK 3 kat.)), Suomijoje. I\xc5\xa1nyk\xc4\x99s Latvijoje (RK 0 kat.) ir Lenkijoje (RK 0 kat.); neai\xc5\xa1ku, ar dar gyvena Estijoje (RK 5 kat.)._NEWLINE_Lietuvoje tarpukariu buvo aptiktas Ma\xc5\xbealot\xc4\x97s apylink\xc4\x97se (\xc5\xa0ven\xc4\x8dioni\xc5\xb3 raj.), dabartiniame Pabrad\xc4\x97s poligone. \xc4\x8cia prof. Janas Priuferis 1924 metais sugavo du individus, kurie dabar saugomi VU Zoologijos katedros muziejuje. V\xc4\x97liau, iki pat 2008-\xc5\xb3j\xc5\xb3, duomen\xc5\xb3 apie Lietuvoje gyvenan\xc4\x8dius marguosius tark\xc5\xa1lius nebuvo. 2008-ais metais buvo pakartotinai aptikta marg\xc5\xb3j\xc5\xb3 tark\xc5\xa1li\xc5\xb3 populiacija tam pa\xc4\x8diam poligone._NEWLINE_Nyksta d\xc4\x97l buveini\xc5\xb3 apsodinimo mi\xc5\xa1ku, nat\xc5\xabralios sukcesijos ir ekologini\xc5\xb3 trikd\xc5\xbei\xc5\xb3, suformuojan\xc4\x8di\xc5\xb3 tas buveines, stokos.'